Tuberculoza multidrogrezistentă rămâne o problemă sensibilă, avertizează ministrul Rafila, cu ocazia Zilei mondiale de luptă împotriva tuberculozei.
Ministerul pe care îl conduce face tot ceea ce ţine de el pentru a asigura medicaţia şi complianţa la tratament, mai ales că în România incidența este mult mai mare decât în majoritatea ţărilor din Uniunea Europeană, atrage atenția oficialul.
Rafila mai spune că, începând cu anul 2004, incidenţa tuberculozei, deși lent, creşte și atrage atenția că acest lucru este şi ca urmare a pandemiei, care a dus la reducerea activităţilor legate de diagnosticul tuberculozei şi este rebound, care nu este neobişnuit, mai ales că nu este o creştere dramatică.
Optimist pentru că în ultimii ani, spune, au fost realizate programe de screening şi s-au dotat laboratoarele, Rafila speră să fim contemporani cu momentul când şi în România incidenţa tuberculozei va fi cu un singur digit şi nu cu doi, adică să ajungem la sub 10.
"…Incidenţa din România este mult mai mare decât în majoritatea ţărilor din Uniunea Europeană, 50 la 100.000 de locuitori, şi afectează comunităţile defavorizate", a spus ministrul.
Soluțiile
Rafila amintește că problema tuberculozei multidrogrezistentă preocupă deopotrivă autorităţile din România, OMS, Comisia Europeană.
"O populaţie educată este o populaţie care poate să adopte un stil de viaţă şi măsuri preventive, care, cu siguranţă, pot să reducă şi tuberculoza la valori care să nu mai reprezinte o problemă de sănătate publică", a conchis Rafila.
Ministrul Sănătății a participat la o conferinţă de presă organizată de Institutul de Pneumoftiziologie "Marius Nasta" cu ocazia Zilei mondiale de luptă împotriva tuberculozei.